|  |  |
| --- | --- |
| **ЧƟПШЭЭРЕДИМ**Тыва Республиканың культура яамызының сайыды\_\_\_\_\_\_\_\_\_\_\_\_\_А.К.Тамдын «\_\_\_\_» \_\_\_\_\_\_\_\_\_\_\_2020 год | **БАДЫЛАДЫМ**КБАЧ «Тыва улустуң езу-чаңчылдарының, аас чогаал болгаш ус-шеверлер тɵвүнүң» директору\_\_\_\_\_\_\_\_\_\_\_\_ И.М.Кɵшкендей«\_\_\_\_» \_\_\_\_\_\_\_\_\_\_2020 год |

**“Тоолдуӊ чечени торгу дег чараш” деп**

**республика чергелиг эге класс өөреникчилериниӊ аразынга тоол ыдарынга онлайн мөөрейниң саавыры**

1. **Ниити кезээ:**

 **“Тоолдуӊ чечени торгу дег чараш”** деп республика чергелиг эге класс өөреникчилериниӊ аразынга мөөрейни (дараазында – мөөрей) Тыва улустуң ёзу-чаңчылдарының, аас чогаал болгаш ус-шеверлер төвү эрттирер.

1. **Мөөрейниң сорулгалары:**

- тыва улустуң тоолдарын чон аразынга нептередири;

- тыва тоолдарның үнезин салгалдар аразынга бедидери;

- тоолдуң үндезин күүселдезин кадагалап арттырары;

-уругларның сүзүк болгаш мөзү-шынар, эстетиктиг кижизидилгезинге тыва улустуң тоолдарын ажыглаары;

- уругларның бот-тывынгыр салым-чаяанын тодарадып, үнелээри.

1. **Мөөрейниң негелделери:**

Мөөрейге республиканың школаларыныӊ 1-4 эге класс өөреникчилери киржир. Мөөрейге киржир күзелдиглер видео-чагыгларын **2020 чылдың октябрь 29-ка** чедир Тыва улустуң ёзу-чаңчылдарының, аас чогаал болгаш ус-шеверлер төвүнүң (Тыва культура төвү) тускай хевир ёзугаар электроннуг почта адрезинче чорудар: tuvancenter@gmail.com

Киржикчилер ийи аӊгы бөлүкке чарлыр:

1. 1-2 класстың өөреникчилери;

2. 3-4 класстың өөреникчилери;

Республика чергелиг мөөрейге кожуун чергелиг мөөрейниң түңнелинде ийи бөлүкке шылгарааннар киржир эргелиг. Бир кожуундан ийи киржикчи (бөлүк бүрүзүнге бир тиилээн тоолчу) киржир.

1. **Мɵɵрейниң чуруму:**

Мөөрейниң киржикчилери тыва улустуң тоолдарының аңгы-аңгы хевирлеринден (маадырлыг эпос, хуулгаазын тоол, кара тоол дээш оон-даа өске) бодунуң күзели-биле бир (1) тоолду шилип алгаш, видеога ыдып бараалгадыр. Тоолду кандыг хевирге ыдары киржикчиниң күзели-биле болур.

Бөлүк аайы-биле тоолду күүседир чуруму:

**1-ги бөлүк - 1-2 класс** өөреникчилери тоолду **чугаалап** күүседир;

**2-ги бөлүк - 3-4 класс** өөреникчилери **ыдып** күүседир.

Бир киржикчиниң күүседир үези бөлүк аайы-биле кызыгаарлаттынган болур: **1-ги бөлүк 5-7 минут, 2-ги бөлүк 8-10 минут**.

**Мөөрейни дараазында чурум ёзугаар үнелээр:**

- киржикчиниң күүселдезиниң салдынган сорулгалар-биле дүгжүп турары;

- кызыгаарлаттынган үезин сагып билири;

- киржикчиниң уран – чечени;

- киржикчиниң даштыкы хевири база мөөрейге белеткели;

- киржикчиниң видеозунуң эки шынары.

Киржикчилерниң чоруткан видео-чагыгларын Тыва культура тɵвүнүң интернет четкиде арыннарынче салыр.

**5. Мɵɵрейниң шаңнал кезээ:**

Мɵɵрейниң тиилекчилерин ноябрь 1-де илередир.

Мөөрейниң шаңналдары болгаш номинациялары бөлүктер аайы-биле болур: **I, II, III черлер, “Көрүкчүлерниң сонуургалы”, “Эң онзагай ыдылга”, “Келир үениң тоолчузу”** деп номинациялар болгаш киржикчи бүрүзүнге **шынзылга бижиктер**.

Айыттынган номинациялардан аңгыда мөөрейниң жюри кежигүннери боттарының көрүжү-биле аңгы номинацияларны немей тыпсып болур.

1. **Харылзажыры:**

Тырттырган видео-чагыгларын Тыва улустуң ёзу-чаңчылдарының, аас чогаал болгаш ус-шеверлер төвүнүң электроннуг почта адрезинче чорудар: tuvancenter@gmail.com Чагыгларны **2020 чылдың октябрь 29-ка** чедир хүлээр. Харылзажыр телефон дугаары: 8 (39422) 2-35-71 Шурумаа Григорьевна Бадыраа.

**Чагыгның хевири:**

|  |  |
| --- | --- |
| Фамилия |  |
| Ады |  |
| Адазының ады  |  |
| Төрүттүнген ай, чылы |  |
| Өөренип турар чери, клазы  |  |
| Чурттап турар чериниң адрези |  |
| Харылзажыр телефон (башкызы)  |  |
| Электроннуг почта (бар болза) |  |
| Ыдар тоолунуң ады  |  |
| Башкызының ады |  |